Jak ludzie pytajōm sie co u Cia słyszeć i sztyjc chciałabyś pedzieć że źle. Jak uważosz że mosz wiyncy powodów do bycia niezadowolonōm niż radōm. Jak sztyjc se powtarzosz że bydziesz szczynśliwo w życiu jak yno jeszcze dostaniesz to i tamto i bydziesz mieć to i to – trza przeonaczyć to myślyni.
Co byś mioł robić coby być rady z życio?
1. Unikej ludzi co jednako narzykajōm i som niezadowolyni. Zmierzły humor udzielo sie gibko no i na cóż psuć se dziyń przi słuchaniu utyskiwanio marudów?
2. Przestoń wynokwiać powody do samokrytyki. Jak dycki fuczysz na sia to ciynżko o dobre samopoczuci. Odpuść se, Twoi serducho, wątroba i skóra też sie ucieszōm 🙂
3. Zadbej o sia, ubier sie piyknie, umaluj, strzel se jaki fajne wele – jak człowiek je szwarny to sie i lepszy czuje. W laczach i starych lōntach jeszcze żodyn sie zocnie nie poczuł.
4. Spełniej marzynia – dyć tak! Smol to wszysko i rób to na czym Ci dycki zależało. Niechej na chwila robota doma, tango z odkurzaczym, trzeci w tygodniu zakupy w biedronce i te pierziński nieumyte okna. Świat sie nie zawali jak to niechosz a Ty i otoczyni tak rychtyk bydziecie radzi bo bydziesz uśmiychnyto i zadowolono.
Lekcje salsy
, wypad w góry, byzuch u dobrej kosmetyczki? Dali go! Zrób co yno do sia!
5. Ćwicz pozytywne myślyni – jak Ci yno piźnie i zaczniesz labiydzić, popróbuj zaros myśleć o czym fajnym. Hned wlezie Ci to w nawyk i sie kapniesz że wiyncy myślisz o dobrych niż o pierzińskich rzeczach
7. Odpoczywej! Przemynczony człowiek to zmierzły człowiek! Sama wiym po sobie 😉
szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn pol_Latn